Ce trebuie să facă Mitriță pentru a reveni la națională: "Este vorba despre nesupunere!"
Alexandru Mitriță a ieșit din calculele echipei naționale, când România traversa o formă foarte slabă.
Între timp, jucătorul a revenit la Craiova și a avut meciuri foarte bune.
Recent, Adi Popa i-a oferit un sfat "mingicarului" din Bănie.
"Nu am urmărit foarte atent meciurile Universităţii Craiova din actualul sezon, ca să fac o analiză concretă în cazul Mitriţă. Discutând statistică, Alex Mitriţă are cifre foarte bune pentru o extremă.
Am auzit discuţii că nu face faza a doua, că este vorba despre nesupunere sau multe altele. Cum Edi a implementat această idee de grup, este destul de greu să fie prezent la EURO 2024.
Probabil selecţionerul îşi doreşte mai mult de la extremă, să facă şi faza defensivă. Dacă Mitriţă va fi bine, va face ambele faze, iar Edi va sesiza schimbarea de atitudine, sunt sigur că va fi chemat la echipa naţională", a spus Adi Popa, la ProSport Live.